Ilmend n wayen i d-nwala deg tfelwit-agi, afares n ungalen untiyen s tutlayt taqbaylit, yuɣ abrid n unerni, iban-d waya deg wungalen-agi id nebder, tban-d tinesbuɣert n tira n ungal unti deg wayen I yerzan asenfali d usuget n yisental, imi tinaggalin-a ur dewint ara kan ɣef ayen yeƐnan timetti, neɣ ɣef isental ur yezmir wallaɣ ad ten-id-yessugen, maca xtarent s tutlalyt taqbaylit ad dssenfalint kra n wayen I ten-tiḥuzan, wa ad-d-muddent tugna I tmetti-nsent, aladɣa ayen tettidir tmeṭṭut taqbaylit ama d iḥulfan-is neɣ dayen itesƐedda deg tudert-is, am wakken qqaren tasekla d lemri n tmetti, ungalen untiyen I d-nwala, ssegzan-d tanfalit-a s telqayt, imi imeɣri yezmer ad dyagem seg-sen aṭas n yisallen d tlufa d ubeddel I d-yeḍran ɣef tmetti taqbaylit tamensayt neɣ tartar.